MT
17.7.2023
Il-Ġurnal Uffiċjali tal-Unjoni Ewropea
C 252/9
Sentenza tal-Qorti tal-Ġustizzja (Is-Seba’ Awla) tal-25 ta’ Mejju 2023 (talba għal deċiżjoni preliminari tal-Landesgericht für Zivilrechtssachen Graz – l-Awstrija) – TLL The Longevity Labs GmbH vs Optimize Health Solutions mi GmbH, BM (Kawża C-141/22 (1), TLL The Longevity Labs) (Rinviju għal deċiżjoni preliminari – Sigurtà tal-ikel – Ikel ġdid – Regolament (UE) 2015/2283 – Dqiq tal-qamħ saraċin imnibbet, b’kontenut għoli ta’ spermidina – Ġerminazzjoni ta’ żerriegħa tal-qamħ saraċin f’soluzzjoni nutrittiva li fiha l-ispermidina) (2023/C 252/08) Lingwa tal-kawża: il-Ġermaniż Qorti tar-rinviju Landesgericht für Zivilrechtssachen Graz
Partijiet fil-kawża prinċipali Rikorrent: TLL The Longevity Labs GmbH Konvenut: Optimize Health Solutions mi GmbH, BM
Dispożittiv L-Artikolu 3(2)(a)(iv) tar-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 għandu jiġi interpretat fis-sens li: prodott tal-ikel bħalma huwa dqiq tal-qamħ saraċin imnibbet b’kontenut għoli ta’ spermidina, li l-konsum tiegħu mill-bniedem kien negliġibbli fl-Unjoni Ewropea qabel il-15 ta’ Mejju 1997, jikkostitwixxi “ikel ġdid”, fis-sens ta’ din id-dispożizzjoni, peress li, l-ewwel, dan jinkiseb minn pjanta, it-tieni, ma jidhirx li s-sigurtà tiegħu ġiet ikkonfermata minn data dwar il-kompożizzjoni tiegħu u mill-esperjenza misluta mill-użu kontinwu tiegħu matul tal-inqas ħamsa u għoxrin sena fid-dieta normali ta’ għadd sinjifikattiv ta’ persuni f’tal-inqas pajjiż wieħed tal-Unjoni, u, it-tielet, fi kwalunkwe każ, dan ma jinkisibx minn prattika ta’ multiplikazzjoni, fis-sens tal-imsemmija dispożizzjoni.
(1)
ĠU C 198, 16.5.2022.
Sentenza tal-Qorti tal-Ġustizzja (Is-Seba’ Awla) tal-25 ta’ Mejju 2023 (talba għal deċiżjoni preliminari tal-Verwaltungsgericht Minden – il-Ġermanja) – J.B., S.B., F.B., legalment irrappreżentat minn J.B. u, S.B. vs Bundesrepublik Deutschland (Kawża C-364/22 (1), Bundesrepublik Deutschland (Ritorn Volontarju)) (Rinviju għal deċiżjoni preliminari – Politika dwar l-ażil – Proċeduri komuni għall-għoti u l-irtirar tal-protezzjoni internazzjonali – Direttiva 2013/32/UE – Artikolu 33(2)(d) – Proċedura ta’ eżami ta’ applikazzjoni – Applikazzjonijiet inammissibbli – Applikazzjoni sussegwenti – Ritorn volontarju u tneħħija) (2023/C 252/09) Lingwa tal-kawża: il-Ġermaniż Qorti tar-rinviju Verwaltungsgericht Minden